1684.

Godina **1684** (**[[rimski brojevi|MDCLXXXIV]]**) bila je prijestupna godina koja počinje u subotu po gregorijanskom kalendaru odn. prijestupna godina koja počinje u utorak po 10 dana zaostajućem julijanskom kalendaru.
__NOTOC__

## Događaji
### Januar/Siječanj &ndash; Mart/Ožujak
* 26. 1. - Marcantonio Giustinian je novi mletački dužd (do 1688).
* 5. 3. - Posredovanjem pape Inocenta XI. osnovana Sveta liga protiv Turaka (Sveto Rimsko Carstvo, Poljska-Litvanija, Mletačka Republika).
* mart - Kraj najhladnije poznate zime u Engleskoj (hladno i drugde u Evropi).
* 20. 3. - Sporazum Mlečana i Austrijanaca - prvima će pripasti ono što osvoje u Dalmaciji a drugima u "pridruženim zemljama Ugarske".
* 21. 3. - Giovanni Domenico Cassini otkrio Saturnove satelite Tetis i Diona.

### April/Travanj &ndash; Jun/Lipanj
* 25. 4. - Morejski rat: Mletačka Republika objavljuje rat Osmanlijama (ili u julu?) - borbe u Dalmaciji su izbile jesenas, narodnom inicijativom. Glavni mletački zapovednici su Francesco Morosini i Otto Wilhelm Königsmarck.
* 18 - 28. 5. - Francusko Bombardovanje Đenove zbog njenog saveza sa Španijom: Republika Đenova će u ostatku svog postojanja biti pod uticajem Francuske.
* 7. 6. - Rat reujedinjenja: Francuzi (Sébastien Le Prestre de Vauban) nakon opsade zauzeli grad Luxembourg. Nakon ovoga će zauzeti i grad Trier i porušiti tamošnje utvrde.

* 16. 6. - Veliki turski rat: carske trupe (vrhovni komandant Karlo Lorenski) u Mađarskoj zauzele varoš **[[Višegrad (Mađarska)|Višegrad]]** a tvrđavu dva dana kasnije.
* 27. 6. - Carske trupe zauzele Vác nakon što je u bitci poražen veliki vezir Kara Ibrahim-paša.
* 30. 6. - Carske trupe ušle u zapaljenu Peštu, sledi opsada Budima kojom upravlja Ernst Rüdiger von Starhemberg.

### Jul/Srpanj &ndash; Septembar/Rujan

* 15. 7. - Pronađen kip Majke Božje Bistričke, ubrzo počinju hodočašća.
* jul - Hrvatsko ratište Velikog rata (komanduju ban Nikola Erdödy i gen. Jakob Leslie): hrvatske čete iz Đurđevca krenule prema **[[Virovitica|Virovitici]]** koju su oslobodile najesen nakon što su porazile Turke kod Slatine; pomažu im slavonski ustanici (npr. fra Luka Ibrišimović iz Požege).
* 22. 7. - Karlo Lorenski porazio seraskera Sulejman-pašu kod Erčina, južno od Budima.
* 24. 7. - René-Robert Cavelier de La Salle kreće na poslednju ekspediciju u Ameriku. Francuzi su ove godine osnovali *[[Compagnie du Mississippi]]*, jednu od prvih s akcijama na Pariskoj berzi.
* 20. 8. - Posredstvom španskog poslanika, Dubrovnik primljen pod austrijsku zaštitu i vrhovnu vlast uz dažbinu od 500 dukata godišnje, ne prekidajući ni vazalstvo prema Turcima.
* 7. 8. - Mlečani zauzeli ostrvo Lefkada (Santa Maura).
* 15. 8. - Rat reujedinjenja završen Regensburškim primirjem: Luj XIV zadržava Strasbourg i Luxembourg.
* 24. 8. - Moldavska kampanja Jana III Sobjeskog: zauzeće Jazloveca. Poljaci i Kozaci ovog leta proterali Turke iz Podolije, ali nisu mogli zauzeti Kamjanjec-Podiljski.
* 29. 9. - Mlečani zauzeli Prevezu na grčkom kopnu, ovih dana su zauzeli i Vonicu.

### Oktobar/Listopad &ndash; Decembar/Prosinac

* 7. 10. - Ubijen japanski glavni ministar Hotta Masatoshi.
* oktobar - Gottfried Leibniz objavio svoj rad na diferencijalnom računu.
* 30. 10. - Carska vojska nakon 109 dana okončala opsadu Budima bez uspeha.
* novembar - *[[De motu corporum in gyrum]]*: nakon Halleyeve posete u avgustu, Isaac Newton mu poslao rukopis o kretanju planeta; Halley će ga 10. (20.) decembra pročitati pred Kraljevskim društvom.
* 13. 12. - Vojni ugovor Mletačke Republike i Vojvodstva Braunschweig-Lüneburg - Nemci će poslati vojnike.

### Kroz godinu
* Morejski rat:
** Boka Kotorska, Crna Gora: Peraštani zauzeli hercegnovsku rivijeru od Kumbora do Veriga i predali je Mlečanima, uključujući Risan. Nadbiskup Andrija Zmajević učestvovao oslobođenju Rita (?) i sa minareta džamije proglasio njeno pretvaranje u crkvu. Oluja na moru sprečila najesen Petra Valijera da napadne sam Herceg Novi. Pod mletačkim uticajem se pobunili Ozrinići, Kuči, Klimente.
** Dalmacija: Hajduci Morlaci upadaju u zapadni dio Bosanskog pašaluka - zapaljen Lovinac, opljačkani Glamoč, Gračac i okolica Knina, napadanut Sinj, Stojan Janković se ističe i u Krbavi i kod Grahova.
* Tiskano "Odilenje Sigetsko" Pavla Rittera Vitezovića.
* Patrijarh Arsenije III u kanonskoj poseti Slavoniji.
* Usled blokade marokanskog sultana Ismail Ibn Sharifa, Englezi morali napustiti Tanger.

## Rođenja

* 15. 4. - Katarina I., carica Rusije († 1727)
* oktobar - Jean Antoine Watteau, slikar († 1721)

## Smrti

* 15. 1. - Alvise Contarini, mletački dužd (* 1601)
* 12. 5. - Edme Mariotte, fizičar (* ca. 1620)
* 26. 7. - Elena Lucrezia Cornaro, prva žena doktor filozofije (* 1646)
* 12. 8. - Nicola Amati, graditelj violina (* 1596)
* 1. 10. - Pierre Corneille, francuski književnik (* 1606)

## Reference

;Literatura
* Ferdo Šišić. *[http://hr.wikisource.org/wiki/Hrvatska_povijest._Drugi_dio_%28%C5%A0i%C5%A1i%C4%87%29/Poglavlje_V. Hrvatska povijest. Drugi dio /Poglavlje V.]*. (hr Wikizvor)
* Kenneth Meyer Setton. *[http://books.google.com/books?id=XN51y209fR8C Venice, Austria, and the Turks in the Seventeenth Century]*. American Philosophical Society; 1991. .
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993,